b'\n_START_ARTICLE_\nTermitotroginae\n_START_SECTION_\nUtseende\n_START_PARAGRAPH_\nGanske sm\xc3\xa5 (1,5-3 millimeter), brune eller svarte skarabider. De er tilpasset et underjordisk levesett og mangler \xc3\xb8yne fullstendig. Dekkvingene er sammenvokst, og de mangler flygevinger. Pronotum og dekkvingene har et m\xc3\xb8nster av langsg\xc3\xa5ende ribber med dype furer mellom. Antennene best\xc3\xa5r av ni ledd.\n_START_SECTION_\nLevevis\n_START_PARAGRAPH_\nS\xc3\xa5vidt man vet er alle disse billene knytte til termitter i underfamilien Macrotermitinae. Billene lever i termittenes underjordiske sopphager. Det er sannsynlig at de skiller ut stoffer som gj\xc3\xb8r at de f\xc3\xa5r v\xc3\xa6re i fred for termittene.\n_START_SECTION_\nUtbredelse\n_START_PARAGRAPH_\nGruppen er kjent fra India og spredt utover store deler av Afrika. P\xc3\xa5 grunn av billenes skjulte levevis er det f\xc3\xa5 funn av dem.'